open-index/open-wikipedia-markdown huggingface dataset:
Hannah Ryggen-senteret

**Hannah Ryggen-senteret** i Ørland kultursenter er et informasjons- og formidlingssenter om billedkunstneren Hannah Ryggen (1894–1970), som bodde i Ørland store deler av sitt liv. 

Senteret åpner i februar 2009 da Ørland kultursenter åpnet. Det var utviklet og ble drevet av Nordenfjeldske Kunstindustrimuseum i Trondheim fram til 2024, med tilskudd fra Kulturdepartementet.
## Referanser


## Eksterne lenker
* Hannah Ryggen-senteret; Ørland kultursenter
* Hannah Ryggen-senteret; NKIM
Bad News

Bad News kan sikte til:
*Bad News (band) – Bad News er et heavy metal- og parodi band som holdt på fra 1985 til 1992
*Bad News (album) – Bad News er et album av Bad News
*Bad News (sang) – Bad News er en sang av Bad News
*Nyheter – News er engelsk og betyr nyheter
John Grey, 7. baron Ferrers av Groby

**John Grey av Groby**, Leicestershire (født ca. 1432, død 22. februar 1461 i St. Albans i England) var en ridder for Huset Lancaster, oldefar av lady Jane Grey, dronning av England.

Grey var sønn og arving av Elizabeth Ferrers, lady Ferrers av Groby (1419&ndash;1483) og av sir Edward Grey (ca. 1415–1457). Hans far ble stevnet til parlamentet som den 6. baron Ferrers av Groby i sin hustrus rett.

En gang rundt 1452 giftet sir John Grey seg med Elizabeth Woodville, den eldste datteren til Richard Woodville, 1. jarl Rivers, og Jacquetta av Luxemburg, enke etter John av Lancaster, 1. hertug av Bedford. De hadde to sønner, Thomas, senere marki av Dorset, og Richard. Elizabeth ble senere medarving av hennes bror, Richard Woodville, 3. jarl Rivers.

John Grey ble drept i det andre slag ved St. Albans i 1461 da han kjempet på Huset Lancasters side under rosekrigene. Ironisk nok ble hans enke Elizabeth senere gift med Edvard IV av England som var Huset Yorks krav på tronen.

Før han døde hadde Grey begynt konstruksjonen av Bradgate House. Ruinene av huset er fortsatt synlig i sentrum av parken der.

## Referanser
Studinekoret Sirenene

**Studinekoret Sirenene** er det offisielle studinekoret ved Universitetet i Bergen. Koret består av mellom 25 og 32 studiner rekruttert i hovedsak fra universitetet. Espen Rotevatn var korets dirigent i perioden 2007–2011, høsten 2011–2014 ble det dirigert av Christine Wilhelmsen, som selv er et tidligere medlem av Sirenene. Fra høsten 2014 til høsten 2017 var tidligere medlem Amalie Skarsgaard dirigent. Høsten 2017 overtok Hilde Udjus Frorud, som la opp etter vårsemesteret 2022, og høsten samme år tok Trygve Fjeldheim Hovelsen over som dirigent.

## Etymologi

Navnet «Sirenene» stammer fra Homers Odysseen, der sirenene er navnet på sjønymfer, ifølge tradisjonen fugler med kvinnehoder, som synger så nydelig at alle sjømenn som hører sangen blir trollbundet og hopper overbord og ut i fortapelsen. Den fagre gudinne Kirke byr Odyssevs «vokte seg vel for toner som klinger deilig fra blomsterkledd eng».

## Musikalsk uttrykk
Sirenene har et variert repertoar som strekker seg fra jazz via populærmusikk og folkemusikk til klassisk og innslag av samtidsmusikk. Koret produserer jevnlig sitt eget stoff gjennom å arrangere sanger og skrive egne tekster.

## Historie
Studinekoret Sirenene ble stiftet 28. april 1997 av kvinnelige studenter som jobbet på Det Akademiske Kvarter, studentkulturhuset i Bergen. Koret vokste raskt og fikk status som det offisielle studinekoret ved universitetet. Våren 2007 spilte Sirenene inn CD-en «Kor' e alle Gentlemen?».

Sirenene har opp gjennom årene vunnet flere priser i landsomfattende konkurranser. I 2006 vant koret damekorklassen i Syng For Oss, og i 2010 Grand Prix-finalen og publikumsprisen i samme konkurranse, samt 2.-plass i klassene «damekor» og «klasse for scenisk uttrykk». Det første norgesmesterskapet for kor ble arrangert høsten 2012 ved Norges musikkhøgskole i Oslo. Her deltok Sirenene i klassene «Like stemmer A» og «Rytmisk», og fikk henholdsvis andre- og førsteplass i disse klassene. I tillegg vant koret Grand Prix-finalen, og dermed hele norgesmesterskapet. 17.-18. juni 2016 deltok Sirenene i den nasjonale sangkonkurransen Syng For Oss i Grieghallen, i både damekor og åpen klasse, og fikk 4.-plass i damkor og 3.-plass i åpen klasse.

## Referanser


## Eksterne lenker
* Sirenenes hjemmeside 
* Sirenenes facebookside - https://www.facebook.com/StudinekoretSirenene/
Martin Agricola

**Martin Agricola** (1486–1556) var en tysk musikkteoretiker, musikkpedagog og komponist fra renessansen.

## Liv og virke
Acricola var sønn av en rik bonde. Etter 1510 reiste han i de østlige delene av Tyskland, han var sannsynligvis blant annet i Frankfurt an der Oder og Leipzig. På denne tiden lærte han seg som autodidakt grunnlaget for sin musikalske kunnskap.

I 1519 slo Agricola seg ned i Magdeburg som musikklærer. Reformasjonen ble kort etter gjennomført i byen, og Agricola sluttet seg til. Med innføringen av den nye bekjennelsen ble byens ulike musikkskoler slått sammen til én, og Agricola ble i 1525 ansatt som skolens kantor. Ved siden av lærergjerningen bestrebet Agricola seg framfor alt på å gi den nye protestantiske bevegelsen en egen kirkemusikk. I 1528 publiserte han *Ein kurz deudsche Musica*, en populær innføring i musikkundervisning, og i 1529 en viktig avhandling om tidens musikkinstrumenter: *Musica instrumentalis deudsch*.

Agricola ga verdifulle bidrag til utviklingen av musikknotasjon, for eksempel skalaen, notenøklene og taktslag.

Agricola var den første som tonesatte Martin Luthers koral *Ein feste Burg* med fire stemmer.

Magdeburg by har kalt opp gaten *Martin-Agricola-Straße* etter ham.

## Verk i utvalg
* {https://books.google.de/books?id=FFc8AAAAcAAJ *Musica Figuralis Deudsch*], Magdeburg 1532

## Referanser


## Kilder
* 
* 

## Litteratur
* *Martin Agricola: Von der Lauten..., 1529.* Leipzig Faksimile, Tree Edition, Lübeck 2003

## Eksterne lenker
* 
* 
* 
*
Michelle Stephenson

**Michelle Stephenson** (født 3. januar 1977 Abingdon i Oxfordshire) er en britisk sanger og programleder. Hun har tidligere vært med i gruppen Spice Girls.

## Eksterne lenker
*
Christian Haaland

**Christian Wegner Haaland** (1892–1952) var skipsreder fra Haugesund og politiker for Frisinnede Venstre og senere Høyre.

Han var sønn av banksjef Thomas Wegner Haaland og Anna Christine Knudsen. I 1915 giftet han seg med Ida Karoline Knutsen (1894–1948), datter av skipsreder Knut Knutsen O.A.S. Sammen fikk de barna Thomas Wegner Christian (1917–1975), Elisabeth (f. og d. 1919), Elisabeth (1920–2010), Anna Christine (f. 14. juni 1923) og Ida Karoline (1926–1998).

Han gikk på handelsgymnas i Oslo og hadde et opphold i England for å utdanne seg innen shipping. I februar 1915 kjøpte han sitt første skip, «Annaho», oppkalt etter hans mor. Svigerfar Knut Knutsen O.A.S. var medeier og garantist for flere av skipene kjøpt i rederiets etableringsfase. Før Haaland fikk egne kontor i byen i 1918–1919, hadde han delt kontor med Knutsen på Vibrandsøy i Haugesund. Som mange norske rederi, ekspanderte også Haalands rederi kraftig i løpet av første verdenskrig. I 1921 var han Haugesunds tredje største reder. Mellom 1920–1923 ble villaen i Salhusveien 11 i Haugesund oppført etter tegninger av den kjente bergensarkitekten Ole Landmark.

Fra 1937 til 1940 var Haaland president for Norges Rederiforbund.

Haaland var ordfører i Haugesund i 1925, 1928–1931 og 1945. I sine første perioder som ordfører representerte han Frisinnede Venstre, som lokalt gikk opp i Høyre i 1930-årene. Ved kommunevalget i 1937 ble han valgt på en ren Høyre-liste.

Årene 1945–1949 var han Høyres 1. vararepresentant for Stortinget for kjøpstedene i Vest-Agder og Rogaland fylker (Flekkefjord, Haugesund, Kristiansand, Mandal, Stavanger). 

Haaland var medlem av en rekke komiteer og styrer, blant annet i tilknytning til Haugesunds Handelskammer, Haugesunds Sjøforsikringsselskap, Haugesunds Dagblad og Haugesund Sparebank.

## Referanser


## Eksterne lenker
*
Hyperemi

**Hyperemi** (fra gresk «hyper» *over* og «aima» *[[blod]]*) er en fysiologisk reaksjon som innebærer økt blodtilførsel til en karseng.

## Funksjonell / aktiv hyperemi
Aktiv hyperemi er en naturlig reaksjon som finner sted når et organ forbruker mer oksygen og produserer mer avfallsstoffer enn vanlig (f.eks. ved muskelarbeid).

## Reaktiv hyperemi
Hyperemien kommer som en følge av mangel på oksygentilførsel (iskemi). En årsak til manglende oksygentilførsel kan være tilstopping av et blodkar (blodpropp) eller kraftig vasokonstriksjon som ved Raynauds fenomen.

Reaktiv hyperemi kan være skadelig for vevet, da tilførselen av oksygen vil kunne føre til frigjøring av frie radikaler.
Annie Vallotton

**Annie Vallotton** (født 1915  i Lausanne, død 28. desember 2013 i Frankrike) var en sveitsisk illustratør, best kjent for sine illustrasjoner til den engelske bibeloversettelsen *Good News Bible* som kom ut i 1970 og er solgt i mer enn 225 millioner eksemplarer. 

De samme illustrasjonene har blitt brukt i flere bibelutgaver, blant annet den norske *Godt nytt. Det nye testamentet for mennesker i dag.* som kom ut første gang i 1975. 

Vallottons illustrasjoner er kjennetegnet av å være svært enkle men samtidig tydelige.

Hun har også gitt ut boken *Priority*.

## Referanser
Trabzonspor

**Trabzonspor** er en tyrkisk fotballklubb fra byen Trabzon ved Svartehavet som spiller i Turkcell Süper Lig.

Trabzonspor ble etablert i 1967 da to mindre klubber ble slått sammen. Flere av spillerne for disse to klubbene gikk inn i stallen til den nye klubben for å hjelpe Trabzonspor til det øverste nivået i tyrkisk fotball. Trabzonspor er eneste klubben utenfor Istanbul som har blitt nasjonale mestere, og regnes dermed som en av «de fire store» i tyrkisk fotball sammen med ,  og .

## Spillerstall
Oppdatert 11. mai 2022.
 

### Utlånte spillere

## Kjente tidligere spillere

*  Alexander Sørloth
*  Marek Sapara
*  Alanzinho
*  Rune Lange

## Referanser


## Eksterne lenker
*
Malmlaft

**Malmlaft Eiendom AS** er en eiendomsutvikler i det norske fritidsmarkedet. Bedriften ble etablert som leverandør av laftekasser med 4 ansatte i 1987 i Alvdal. Produksjonen av laftekasser ble solgt ut i sin helhet i 2010, og firmaet tilbyr i dag nøkkelferdige fritidsboliger og hyttetomter over store deler av Norge.

Malmlaft Eiendom AS eies 91 % av CH Gruppen AS og 9 % av Tore Haugen. CH Gruppen AS eies 100 % av Cato Haugen.

## Eksterne lenker
* Malmlafts hjemmesider
Bring Children from Streets

**Bring Children from Streets** (*Få barn bort fra gatene*) er en norsk ideell stiftelse etablert i 2005 for å gi husrom, omsorg og utdanning for afrikanske gatebarn i Kampala, Uganda.

Initiativtaker og styreleder er Richard Kiwanuka. Han kom som flyktning fra Uganda til Norge 16 år gammel, og her fikk han sitt gjennombrudd som bokser og ungdomsleder. Stiftelsen har sitt sete i Bergen og Inger Johanne Ektvedt har bidratt økonomisk med å få stiftelsen i gang.

Stiftelsen har blant annet gitt økonomisk støtte til barnehjem i Nsumba, både til drift, opprustning og vedlikehold.

## Eksterne lenker
* ''Bring Children from Streets''  – offisiell nettside
Tammerfors-Birkala lufthavn

**Tammerfors-Birkala** (finsk: **Tampere-Pirkkala**) **lufthavn** (IATA: **TMP**, ICAO: **EFTP**), lokalisert i kommunen Birkala, 17 kilometer sørvest for Tammerfors. Den er den tredje travleste lufthavnen og den nest travleste internasjonale lufthavnen i Finland. Tammerfors-Birkala er også en av Finlands hutigst voksende flyplasser, som gikk fra 256 380 passasjerer i 2000 til 709 356 passasjerer i 2008, det vil si en økning fra 2007 på 3,1 %. Grunnen kan være at flyselskapet Ryanair fly fra flyplassen til mange andre deler av Europa.

## Flyselskaper og destinasjoner

### Terminal 1

### Terminal 2

## Se også
* Liste over største flyplasser i Norden

## Referanser


## Eksterne lenker
* 
* Finavia Flight Connections
Birkala

**Birkala** (finsk: *Pirkkala*) er en finsk kommune. Den ligger i landskapet Birkaland, 10 km sørvest for Tammerfors. Kommunen er enspråklig finsk. Birkala hadde .

I årene 1922&ndash;38 het kommunen *Södra Birkala* (finsk: *Etelä-Pirkkala*).

I kommunen ligger Tammerfors-Birkala lufthavn og den nye teknologiparken Partola Business Park. Birkala-bjørk er en bjørkemutasjon som stammer herfra.

## Befolkningsutviklingen

## Referanser


## Eksterne lenker
* ''Uppslagsverket Finland'', Birkala
Vasa lufthavn

**Vasa lufthavn** (finsk: *Vaasan lentoasema*, Svensk: *Vasa flygplats*) (IATA: **VAA**, ICAO: **EFVA**) er lokalisert 9&nbsp;km sørøst for Vasa by. Den er den 5. største flyplassen i Finland, målt i antall passasjerer. I 2007 reiste 321 928 passasjerer gjennom flyplassen. Flyselskaper som bruker Vasa lufthavn er Blue1, Finnair og Finncomm Airlines. Flyplassen brukes også til charterturer til Bulgaria, Kanariøyene, Hellas, Spania, Tyrkia og Thailand.

## Destinasjoner

## Se også
* Liste over største flyplasser i Norden

## Referanser


## Eksterne lenker
* 
* Finavia Flight Connections
The Cool Kids

**The Cool Kids** er en hiphop-duo fra Chicago, Illinois og Detroit, Michigan. Duoen består av Antoine «Mikey Rocks» Reed, som opprinnelig er fra Matteson, Illinois, og Evan «Chuck Inglish» Ingersoll, som opprinnelig er fra Mount Clemens, Michigan.

The Cool Kids' musikk har blitt utgitt primært via deres MySpace-side, men har blitt signert til uavhengige Chocolate Industries via deres egen label C.A.K.E. Recordings.

## Historie
Medlemmene i The Cool Kids møttes i 2005 da Reed fant en melodi på MySpace som Ingersoll hadde produsert.
De ble inspirert av gullalderens hiphop og artister som Eric B. & Rakim og LL Cool J.
Ingersoll endte opp med å få booket et show med Josh Yngre fra Flosstradamus. På showet møtte duoen DJ Diplo som tilbø dem en mixtape avtale for deres uutgitte sanger. Mixtapen endte opp med å bli kalt Totally Flossed og ble utgitt på hans plateselskap Mad Decent, selv om det, men det til slutt ble utgitt på C.A.K.E. Recordings.
The Cool Kids signerte også en gang med Fool's Gold Records, men forlot selskapet etter kun ha spilt inn en sang. Duoen forlot Fool's Gold etter at de følte at de ikke fikk nok oppmerksomhet: «When your boss is on tour with Kanye West, it’s easy to have timelines missed» sa Chuck i et intervju.

## Album
*2007: Totally Flossed Out
*2008: The Bake Sale
*2008: That's Stupid!
*2009: When Fish Ride Bicycles

## Eksterne lenker
* 
* 
* 
* Mikey sin MySpace
* Inglish sin MySpace
* Biografi
Senter for molekylærbiologi og nevrovitenskap

**Senter for molekylærbiologi og nevrovitenskap** var et senter for fremragende forskning ved Universitetet i Oslo (UiO) og Rikshospitalet, Oslo universitetssykehus. Senteret ble etablert i 2003 med finansiering for en tiårsperiode av Norges forskningsråd, og ble avsluttet i 2013. Senterledere var professor Ole Petter Ottersen (2002-2009) og professor Tone Tønjum (2009-2013).

Senterets mål var å ta en ledende rolle i utforskningen av hvilken betydning mekanismer for DNA-reparasjon og genomvedlikehold har for å forhindre nevrologiske sykdommer og aldring av hjernen.

Senteret bestod av 11 forskningsgrupper hvorav fem er knyttet til Mikrobiologisk avdeling ved Rikshospitalet, Oslo universitetssykehus, fem er knyttet til Institutt for medisinske basalfag ved UiO, og en er knyttet til Institutt for molekylær biovitenskap (IMBV) ved UiO. Totalt er nærmere 200 personer tilknyttet senteret.

Hvert år utgikk det flere doktorgrader fra senteret og forskerne ved senteret fikk publiseret en rekke vitenskapelige publikasjoner. Dessuten arrangerte senteret vitenskapelige møter, seminarer og kurs. Senterets engelske navn var *Centre for Molecular Biology and Neuroscience* (CMBN).

## Eksterne lenker
* Senter for molekylærbiologi og nevrovitenskap
Jevhen Seleznjov

**Jevhen Oleksandrovytsj Seleznjov** (ukrainsk Євген Олександрович Селезньов, født 20. juli 1985) er en ukrainsk fotballspiller som spiller for FK Mynaj.

## Karriere
Tidligere spilte Jevhen Seleznjov på Shakthar Donetsks ungdomsakademi før han i 2007 ble tatt opp til A-laget. Fra 2006 til 2008 ble han lånt ut til Arsenal Kyiv før han returnerte til Shakthar Donetsk. 

I 2018 signerte han for Akhisar Belediyespor. Han scoret klubbens første mål på Spor Toto Akhisar Stadium i en Süper Lig kamp som endte 1-1 mot Antalyaspor.

## Landslaget
I 2008 debuterte Seleznjov på det ukrainske landslaget. Et av målene kom mot Norge den 19. november 2008. Målet var på en straffe.

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Seminarium Scholasticum

**Seminarium Scholasticum** var en skole som skulle utdanne lærere og prester for arbeid blant samene. Skolen ble opprettet i Trondheim av Thomas von Westen i 1717. Den hadde da seks elever, deriblant to samer.

Etter at Westen døde i 1727, ble skolen nedlagt, men ble gjenåpnet i 1752, da under navnet **Seminarium lapponicum Fridericianum**. Seminaret eksisterte ved Trondheim katedralskole fram til den ble nedlagt igjen i 1774 under ledelse av den kjente lingvisten og språkforskeren Knud Leem.

## Første ABC-bok
Seminarium lapponicum Fridericianum utga den aller første ABC-bok noen gang utgitt i Norge i 1767. Boken var på nordsamisk, og beregnet for prester som skulle ha sin prestegjerning blant samer i Nord-Norge og som tok sin utdanning ved seminaret. Boken skilte seg fra de fleste bøker i sin samtid, ved at den hadde et trykket papiromslag med dekorasjoner, mens permene var av tremateriale og ryggen av skinn. Det antas at boken ble utarbeidet av Leem og hans studenter ved seminaret, ettersom den ikke har oppgitt forfatter.

## Referanser
Fritz Kraatz

**Friedrich «Fritz» Hermann Heinrich Kraatz** (født 4. februar 1906, død 15. januar 1992) var en sveitsisk ishockeyspiller, ishockeydommer og idrettsleder. Han var Det internasjonale ishockeyforbundets (LIHG) president fra 1947 til 1948 og fra 1951 til 1954.

På klubbnivå spilte Kraatz for HC Davos fra 1921 til 1933. Han vant syv mesterskapstitler med klubben (1926, 1927, 1929, 1930, 1931, 1932 og 1933) og vant Spengler Cup to ganger (1927 og 1933). Han representerte også det sveitsiske landslaget og deltok i de olympiske vinterleker 1928 i St. Moritz hvor han vant bronsemedalje. Han vant også ett EM-gull (1926), ett EM-sølv (1928), én EM-bronse (1925) og to VM-bronse (1928 og 1930).

Han var også ishockeydommer og dømte 8 internasjonale kamper, blant annet under de olympiske vinterleker 1936.

## OL-, VM- og EM-medaljer
* OL 1928  St. Moritz -  Bronse i ishockey, Sveits
* VM 1928  St. Moritz -  Bronse i ishockey, Sveits 
* EM 1928  St. Moritz -  Sølv i ishockey, Sveits

## Eksterne lenker
*
Tom Brokaw

**Thomas John «Tom» Brokaw** (født 6. februar 1940 Webster, Sør-Dakota) er en amerikansk TV-journalist, skribent og forfatter. Han er best kjent for å være nyhetsanker for NBC Nightly News.

Han giftet seg i 1962 med tidligere Miss South Dakota Meredith Lynn Auld (nå Brokaw).

## Karriere
* 1966–1972: NBC News vestkystkorrespondent og KNBC-anker
* 1973–1976 korrespondent Det hvite hus og lørdagsanker for NBC Nightly News
* 1976–1981: Programleder for NBC News' Today Show
* 1982–1983: NBC Nightly News, ankermann (en av to)
* 1983–2004: NBC Nightly News, ankermann
* 1989 Gangs, Cops & Drugs  (TV) Anchor 
* 2004–: spesialkorrespondent for NBC News
* 2008: Meet the Press, «ordstyrer» (midlertidig)
* 2009 Global Warming: The New Challenge with Tom Brokaw (Discovery Channel)
* 2009 Hick' Town (filming) Seg selv

## Bøker
* 1998: *The Greatest Generation*
* 1999: *The Greatest Generation Speaks*
* 2001: *An Album of Memories*
* 2002: *A Long Way from Home: Growing Up in the American Heartland*
* 2007: *Boom!: Voices of the Sixties Personal Reflections on the '60s and Today*

## Referanser


## Eksterne lenker
* Offisiell biografi fra NBC News
* Biography fra Museum of Broadcast Communications
* Tom Brokaw hos NNDB.com
* 
* Tom Brokaw's New Global Warming Documentary
Sverige under Vinter-OL 1928

**Sverige under Vinter-OL 1928**. Tjuefire sportsutøvere, alle menn, fra Sverige deltok i seks sporter under Vinter-OL 1928 i St. Moritz. Sverige kom på tredjeplass med to gull-, to sølv- og en bronsemedalje. OL-troppen besto av tolv ishockeyspillere, seks langrennsløpere, fire skihoppere, en kunst- og en skøyteløper. 

## Medaljer

## Medaljevinnerne
Tørres Christensen Nedenes

**Tørres Christensen Nedenes** (født 1664 på Nedenes kongsgård, død 1721 i Mandal) var en kjøpmann og reder i Mandal. Etter sin død ble han gitt tilnavnet Kongen av Mandal på grunn av sin dominerende stilling i byen og omegn.

## Forretningsvirksomhet
Han drev blant annet skipsrederi, trelasthandel og krambodvirksomhet i *[[De Danske boder]]* (Mandals gamle sentrum på vestsiden av Mandalselva). Dessuten var han engasjert i forretningsvirksomhet i Kristiansand, blant annet Grønlandshandel og sildefiske ved Island. Han la under seg de fleste sagbruk i Mandalen, helt opp til Åseral. Han eide gården Halshaug i Mandal, og var dermed grunneier av hele ladestedet Mandals byggegrunn på vestsiden elva. Flere av hans gårder hadde lakserettigheter, og han var Mandals ubestridte *laksekonge*.

## Referanser


## Litteratur
*Eliassen, Finn Einar: *Mandal bys historie, bd. 1* (Mandal kommune 1995) ISBN 82-990256-1-3 
*Syrdahl, Arvid: *Kongen av Mandal* (MediaFoto A.s., Mandal 1998) ISBN  82-994900-4-9
Volger Andersson

**Volger Andersson** (født 19. januar 1896, død 6. oktober 1969) var en svensk langrennsløper som deltok i de olympiske vinterleker 1928 i St. Moritz.

Andersson vant en olympisk bronsemedaje i langrenn under Vinter-OL 1928 i St. Moritz. Han kom på tredjeplass på 50 kilometer bak sine landsmenn Per-Erik Hedlund og Gustaf Jonsson.

## OL-medaljer
* 1928  St. Moritz -  Bronse i nordiske grener, langrenn 50 kilometer

## Referanser


## Eksterne lenker
*
Filmåret 1944

**Filmåret 1944** er en oversikt over lanserte filmer, fødte og avdøde filmpersonligheter i 1944.

## Årets filmer
* Arsenikk og gamle kniplinger
* The Avenger
* Badeskjønnheten
* Brudekronen 
* Cover Girl
* Donald møter nye venner
* Double Indemnity
* Fattiga riddare
* The fighting Lady 
* Frøken Nitouche
* Gaslight
* Hemsöborna
* Hets
* House of Frankenstein
* I storstadens djungel
* *[[Kejsarn av Portugallien (film fra 1944)|Kejsarn av Portugallien]]*
* ''The Keys of the Kingdom''
* *[[Klokken på Rönneberga]]*
* Kommer du, Elsa? 
* Kungajakt
* Laura
* Lev farlig
* *[[Livbåt (film)|Livbåt]]*
* Møt meg i St. Louis
* The Miracle of Morgan's Creek
* None but the lonely heart
* När seklet var ungt
* Piraten fra Franskebukta
* Rännstensungar
* Skyskraperen
* Ti gutter og en gjente
* Trekkfuglen
* Vandre min vei
* Villmarkens lov
* Ved skillevegen
* Örnungar
* *[[Å ha og ikke ha]]*

## Fødsler

## Avdøde

## Referanser


## Eksterne lenker
* 
* Medietilsynet.no
Innlandshav

Et **innlandshav**, **grunnhav**, eller **epikontinentalhav**, er et grunt hav som dekker sentrale deler av et kontinent i tidsperioder med høyt havnivå, som følge av marine transgresjoner. I vår tid står kontinentene høyt, havnivået er lavt, og det er få innlandshav. Eksempler på dagens innlandshav er Kaspihavet, Persiagulfen, Hudsonbukta og Østersjøen, og også Sørkinahavet, som nå dekker Sundasokkelen. 

På en geologisk tidsskala har innlandshav vært både mer vanlige og større i utstrekning:

*Kaspihavet, Svartehavet og Aralsjøen er i dag restene av Paratethys, et vidstrakt innlandshav som strakte seg fra området nord for Alpene til øst for Aralsjøen i Sentral-Asia.

*Et enormt innlandshav, kalt Western Interior Seaway, strakte seg i kritt-tiden fra Mexicogolfen til de nordlige delene av Canada.

*På samme tid var store deler av slettelandet i de nordlige delene av dagens Frankrike og Tyskland dekt av et innlandshav, hvor kritt-avleiringene som ga navn til kritt-perioden ble dannet.

*Amazonas rant opprinnelig ut i Stillehavet, men da Andesfjellene hevet seg for rundt 15 millioner år siden ble utløpet mot vest blokkert. Et stort innlandshav dannet seg, som til tider hadde avløp nordover mot det nåværende Venezuela, før det etterhvert fant sitt nåværende utløp mot Atlanterhavet.

## Se også
* Innsjø
* Middelhav
* Randhav

## Eksterne lenker
*
The Bake Sale

***The Bake Sale*** er det kritikerroste andre albumet til den amerikanske hiphop-duoen The Cool Kids. Albumet ble utgitt på Chocolate Industries 10. juni 2008. Albumet har solgt over 259&nbsp;000 eksemplarer i USA.

## Sporliste

## Eksterne lenker
*
So You Think You Can Dance (Nederland/Belgia)

***So You Think You Can Dance*** er en belgisk-nederlandsk talentkonkurranse for å finne Nederland eller Belgias favorittdanser. Programmet er dems versjon av den originale utgaven fra USA, *[[So You Think You Can Dance]]*. Programmet ble sendt på kanalen VTM. I 2008 (sesong 1) var programmet kun for Nederland, men Belgia var med å konkurrere i fra 2009 (sesong 2).
## Personell
***Programledere**:
**EliZe (sesong 1)
**An Lemmens (sesong 2)
**Dennis Weening (sesong 2)
***Dommere**:
**Dan Karaty
**Jaako Toivonen (sesong 1)
**Euvgenia Parakhina (sesong 1)
**Nicky Vernieuwe (sesong 2)
**Jan Koojiman (sesong 2)
## Finalister
Biota

:*Biota kan også referere til [[Orientalsk tuja]] (*Platycladus orientalis*).*
**Biota** er alle de levende organismer i et bestemt miljø (planter, dyr, sopper, bakterier og arker). De er økosystemets levende grunnelementer. Påvirkninger, som rammer miljøet, ses først som stofflige endringer eller som adferdsendringer hos de enkelte levende vesener. Begge deler kan i sin konsekvens føre til skade på enkelte individer. Senere kan skadene bli utløsende for endringer i økosystemets helhet på grunn av biotas sammenknytning med systemet. Av denne grunn, men også på grunn av deres funksjon som genetiske ressurser, av etiske årsaker og i siste instans av hensyn til menneskers velvære må de betraktes som miljøelementer, som bør beskyttes. Mennesket blir normalt ikke regnet med blant biota, men betraktes særskilt, på tross av sin avhengighet av økosystemets funksjoner.

## Se også
* Liv
Arnold Martignoni

**Arnoldo Giovanni «Arnold» Martignoni** (født 19. mai 1901, død 9. mars 1984) var en sveitsisk ishockeyspiller som deltok i de olympiske vinterleker 1928 i St. Moritz.

Martignoni vant en olympisk bronsemedalje i ishockey under vinter-OL 1928 i St. Moritz. Han spilte på det sveitsiske laget som kom på tredjeplass i OL-turneringen bak Canada og Sverige. Sveits' resultat i finalerunden, som besto av fire lag, var seier med 4-0 over Storbritannia og tap med 0-4 mot Sverige og 0-13 mot Canada. OL-turneringen i ishockey 1928 var også både det tredje verdens- og det trettende europamesterskapet i ishockey.

## OL-, VM- og EM-medaljer
* OL 1928  St. Moritz -  Bronse i ishockey, Sveits
* VM 1928  St. Moritz -  Bronse i ishockey, Sveits 
* EM 1928  St. Moritz -  Sølv i ishockey, Sveits

## Referanser


## Eksterne lenker
*
CONCACAF Gold Cup for kvinner 2002

**[[CONCACAF Gold Cup for kvinner|CONCACAF-mesterskapet i fotball for kvinner]]** (CONCACAF's Women's Gold Cup) i 2002  ble spilt mellom 27. oktober og 9. november. Det var den sjette gjennomføringen av CONCACAF-mesterskapet, og det ble arrangert i Seattle, USA og Vancouver, Canada. Turneringen fungerte også som kvalifisering til VM i 2003. Den beste kvalifiserte seg direkte, og den nest beste spilte kvalifisering med Asias fjerde beste lag i Asiamesterskapet om den siste plassen. USA vant turneringen. Ettersom USA var vert for VM, var de ikke med i VM-kvalifiseringen. Canada kvalifiserte seg som finalist, og Mexico gikk til kvalifisering mot Japan.

## Mellomamerikansk kvalifisering
Belize trakk seg. De to beste lagene kvalifiserte seg for CONCACAF-mesterskapet. Mexico var automatisk kvalifisert.

## Karibisk kvalifisering
### Første Runde
 '''De amerikanske jomfuøyene''' kvalifiserte seg til andre runde etter at  Montserrat trakk seg.
 '''Surinam''' kvalifiserte seg etter at  Guyana trakk seg.

Trinidad og Tobago og Jamaica kvalifiserte seg til neste runde.


#### Miniserie

### Mellomrunde

### Finalespill

#### Semifinaler

#### Tredjeplass

Jamaica, Trinidad og Tobago og Haiti kvalifiserte seg til sluttspillet.

## Sluttspillet

### Gruppespill

#### Gruppe A

#### Gruppe B

### Finalespill

#### Semifinale

### Bronsefinale

### Finale

## Eksterne lenker
* Tabeller og resultater ved RSSSF.com
Tsjekkoslovakia under Vinter-OL 1928

**Tsjekkoslovakia under Vinter-OL 1928**. Tjueni sportsutøvere, hvorav én kvinne, fra Tsjekkoslovakia deltok i seks sporter under Vinter-OL 1928 i St. Moritz. Tsjekkoslovakia kom på delt åttendeplass med en bronsemedalje. OL-troppen besto av elleve ishockeyspillere,  seks langrennsløpere, fire skihoppere, tre kunstløpere to mann og en kvinne og fire deltakere i kombinert. 
 
## Medaljer

## Medaljevinnerne

## Eksterne lenker
* Resultater og profilside  på sports-reference.com
Andronovokulturen

**Andronovokulturen** er en gruppering av lignende lokale bronsealderkulturer som blomstret en gang i tiden 2000–900 f.Kr. i vestlige Sibir og den asiatiske delen av den eurasiske steppe. En bedre betegnelse enn kulturgruppe er å karakterisere den som et arkeologisk kompleks eller arkeologisk horisont. Den hadde sitt tyngdepunkt ved de sørlige Uralfjellene og i Sør-Sibir, med utløpere til Kaspihavet og Svartehavet i vest og sørover inn i Sentral-Asia. De fleste forskere knytter andronovohorisonten med tidlige indoiranske språk, skjønt det kan ha overlappet de tidlige uralisktalende områdene ved dens nordlige utkant.

Man kjenner mange boplasser og over 100 gravfelt med runde og firkantete steinsettinger. Kulturen er kjent for sine geometriske ornamentering på keramikken, som kom til å påvirke keramikken i det nordlige Skandinavia og Finland.

Økonomien var pastoral, basert på hester og kveg, men også sauer og geiter, og med tydelige spor etter et visst jordbruk.

## Etnolingvistisk tilhørighet

Lærde er nærmest universelt enige om at Andronovokulturen var indoiranere på grunn av oppfinnelsen av hestestridsvogn med sykkelhjul omkring 2000 f.Kr. I denne forbindelse må vi inkludere sintasjtakulturen hvor de eldste kjente vogner har blitt oppdaget.

Denne etnolingvistiske tilknytningen er delvis underbygd av de mange iranske stedsnavn langs «Andronovohorisonten». Den er også underbygd av dominansen til ulike iranske folk (saka, skytere, sarmatere og alanere) i dette området i det 1. årtusen f.Kr.

Sintasjta, langs den øvre delen av elven Ural, er kjent for sine hestevognbegravelser og gravhauger som inneholder gravlagte hester. Den betraktes som typested for sintasjtakulturen, og danner en av de eldste delene av «Andronovohorisonten». Det er antatt at de snakket et urindoiransk språk.

Tekstbevis fra indoiranerne (*[[Vedaene]]* og *[[Avesta]]*), blir ofte brukt for å støtte den indoiranske identiteten til Andronovokulturen. Den russiske arkeologen Elena Efimovna Kuzmina (1931–2013) skrev:

De moderne forklaringene på indoiranifiseringen av Stor-Iran og det indiske subkontinent hviler tungt på antagelsen om at Andronovo-folkene beveget seg sørover og oppnådde språklig dominans over urbane sentre i regionen, slik som det arkeologiske kompleks i Baktria og Margiana. De tidligste fasene av Andronovo-kulturen samsvarer med indoiransk enhet, mens de i den senere perioden dannet en grein av iransk. Andronovokulturens ekspansjon sørover fant sted via den indre asiatiske fjellkorridor.

## Referanser


## Noter
# «Bosetningen og gravgården i Sintasjta, for eksempel, gir den typen indo-iranske arkeologiske bevis som mer enn ville glede en arkeolog som søker etter deres levninger i Iran eller India, selv om den ligger langt mot nord på Trans-Ural-steppen.»

## Referanser




## Litteratur
* .
* 
* 
* 
* 
* 
* 
*
* 

## Se også
* Russisk arkeologi
Ars Technica

**Ars Technica** er en engelsk teknologirelatert nettsted for dataentusiaster og nettkultur. Nettstedet ble startet i 1998 og har dekket teknologinyheter og har hatt dypgående artikler og analyser samt tester av nye produkter. Navnet «Ars Technica» er en latinsk frase som betyr «(den) tekniske kunsten».

## Innhold
Ars Technicas førsteside har to hovedseksjoner: «From The News Desk» og «Featured Articles». Den første består generelt av korte artikler med lettere analyser av teknologiske og vitenskapelige nyheter. Iblant inneholder artiklene bestemte politiske kommentarer.

Den andre seksjonen, «Featured Articles», er oppdelt i to underseksjoner: «Journal.Ars» og «Articles». Hovedinnholdet av første består av korte blogg-lignende innlegg om teknologiske og vitenskapelige nyheter og rykter. Disse innlegg er kategorisert i følgende seksjoner: «Infinite Loop» (Apple), «M-Dollar» (Microsoft), «Nobel Intent» (vitenskapelig), og «Opposable Thumbs» (videospill og tekniske dingser). Utover «Journal.Ars» inneholder «Featured Articles» de artikler som innbefatter tester og guider.

## Utseendet og formgivning
* 1999-2001: Svart bakgrunn med hvitt text.
* 2001-2004: Svart bakgrunn med mer orange detaljer.
* 2004-nåværende: Valgbare farger, fargetema og typesnitt.

## Ars OpenForum
Ars Technica inneholder også OpenForum. Et i hovedsak gratis og offentlig diskusjonsforum. Alle seksjoner i forumet refererer i sin navn til latin og romertiden. Samme tema kommer også tilbake i de titler som benyttes her. OpenForum er i hovedsak dedikert til diskusjoner om teknologi og data.

## Referanser


## Eksterne lenker
* 
*
Askola

**Askola** er en kommune i landskapet Nyland i Finland. Den grenser til kommunene Borgå, Borgnäs, Mäntsälä, Pukkila og Mörskom. Kommunen er enspråklig finsk. Askola hadde .

## Referanser


## Eksterne lenker
*
Pukkila

**Pukkila** (eldre svensk: *Buckila*) er en kommune i landskapet Nyland i Finland. Kommunen grenser til Orimattila, Mörskom, Askola og Mäntsälä. Kommunen er enspråklig finsk. Pukkila hadde .

## Referanser
Jordan Galland

**Jordan Galland** (født 2. januar 1980 i Farmington, Connecticut) er en amerikansk popartist og filmregissør.

## Musikk
Atten år gammel dannet Galland rockegruppa Dopo Yume , som spilte på konsertene sammen med Rufus Wainwright (sønn av kjente Loudon Wainwright III), Cibo Matto, og Phantom Planet. Et senere band, Domino, er signert til Mark Ronsons plateselskap Allido Records. I tillegg har Galland samarbeidet med sin barndomsvenn Sean Lennon, og spilt elektrisk piano på Mark Ronsons album *Version*.

## Film
Gallands kortfilm fra 2005, *Smile for the Camera*, fikk pris for beste filmhåndverk ved New Yorks uavhengige internasjonale film- og videofestival i 2005. Han regissert, fotograferte og redigerte filmen selv, foruten også å skrive filmmusikken og temasangen sammen med Sean Lennon og Timo Ellis.

En animert musikkvideo for hans band Domino, *Green Umbrella*, ble vist ved flere filmfestivaler i USA og i Madrid ved Alcine37.

Hans langfilmdebut, *Rosencrantz and Guildenstern Are Undead* både skrev og regissert han, og den ble filmet i New York i løpet av 2007, men er ennå ikke klargjort og vist.

## Referanser


## Eksterne lenker
* 
* 
* 
* 
* Dopo Yume
* Galland på MySpace
Robert Brown

**Robert Brown** (1773–1858) var en britisk (skotsk) botaniker og vitenskapsmann. Han er kjent som oppdageren av brownsk bevegelse, og som finneren eller autoren bak en rekke botaniske arter og grupper, derav muskatnøttfamilien.

## Liv og virke
Brown studerte medisin ved University of Edinburgh, og dro i 1800 som skipslege og botaniker med en vitenskapelig ekspedisjon til Australia. Han arbeidet fra 1805 til 1810 med materialet han samlet, og regnes som autor for om lag 1&nbsp;200 arter bare i vestre Australia alene. Brown utga tidenes første australske flora.

Brown arbeidet mye med utforsking av cellekjernen, og under studier av sneller og mose i 1827 oppdaget han små partikkelbevegelser i pollen oppløst i væske. Disse bevegelsene viste seg å være et viktig ikke-kvantifiserbart element i partikkelfysikken, og fikk navnet brownske bevegelser.

Autornavnet **R.Br.** brukes for planter som Brown har beskrevet.

## Priser (utvalg)
* 1839 – Copleymedaljen

## Referanser


## Eksterne lenker
* 
* «Robert Brown’s Australian Botanical Specimens, 1801–1805 at the BM»  (engelsk)
* «What Brown Saw and You Can Too», om Robert Brown og hans epokegjørende observasjon (engelsk)
Shi Siming

**Shi Siming** (kinesisk: 史思明; pinyin: *Shǐ Sīmíng*; født ca. 703, død 18. april 761; æranavn: *Shùntiān* (順天) 759-761 og *Yìngtiān* (應天) 761), født **Shi Sugan** (窣干; Sùgān), var en Tang-kinesisk general som ble med sin barndomsvenn An Lushan i hans opprør mot Tang, og som etterfulgte An Lushans sønn, An Qingxu, som keiser av Yan-staten som An Lushan etablerte. Shi Siming styrte over Yan fra 9. mai 759 til sin død. Han var gift med keiserinne Xin og hadde han minst sju sønner, deriblant den senere keiser Shi Chaoyi og Shi Chaoqing.

## Liv og virke
### An Lushans opprør
Shi Siming var en av opprørslederen An Lushans ledsagere. An Lushan utløste i desember 755 et opprør mot Tang-dynastiet; bakgrunnen var maktkamp med kansleren Yang Guozhong som var fetter av den keiserlige konkubine Yang Guifei. Opprøret skulle bli kjent som *[[An Lushan-opprøret]]* eller *An-Shi-opprøret*. At opprøret fant særlig stor tilslutning, var at det tilfeldigvis sammenfalt med uår i det midtre Kina, med hungersnød, tørke og så oversvømmelser. Dette kom i tillegg til interne vanskeligheter i Tang-administrasjonen.

I desember 755 inntok An Lushan Luoyang, beseiret Tang-styrkene under Geshu Han mellom Tong-passets festning og Gulelven, tok Geshu Han til fange, og i juni 756 også erobret Chang’an. Keiser Xuanzong flyktet til Chengdu. Chang’an ble plyndret. Under flukten måtte den nå hjelpesløse keiser gi etter for sin livgardes påtrykk og la Yang Guozhong og Yang Guifei henrette - man gav dem et stort ansvar for for utbruddet av An Lushans opprør. 

An Lushan utropte i februar 756 seg selv til keiser av en nydannet stat, Yan.

Keiser Xuanzong av Tang takket av, og ble etterfulfgt av sin sønn Suzhou (756-762) som kom til makt i Gansu. Han tilkalte hjelp fra  uigurenes kavalleri og kunne gjenerobre Chang’an og Luoyang i oktober 757. Dette var blitt muliggjort først og fremst av at An Lushan ble myrdet tidlig i 757. Drapet var anstiftet av hans egen sønn An Qingxu, som på den måte overtok som keiser av Yan. 

Shi Siming agerte på denne tid allerede nokså selvstendig, og kontrollerte Fanyang og det nordlige Hebei. An Qingxu, som ble truet av Tang-styrkene i Yecheng, sendte bud på Shi. Han bad Shi sende ham forsterkninger. Shi førte akkurat da forhandlinger med Tang-regjeringen, og det var først i begynnelsen av 759 at han sendte en relativt svak hær til An. Senere samme år henrettet han An.

### Keiser av Yan
Shi Siming overtok som opprørets leder og utropte seg selv til keiser av Yan. Etter at han hadde klart å befeste sin kontroll over Hebei, krysset han høsten 759 Gulelven. Sommeren 760 inntok han atter Luoyang. Men idet den keiserlige general Li Guangbi stod i øst ved Heyang, kunne ikke Shi vende seg vestover og komme seg over Tong-passet og så erobre Chang’an. 

I 761 ble Shi Siming myrdet av sin sønn Shi Chaoyi, og han ble så den siste keiseren av Yan. To år etter begikk han selvmord.

## Referanser


## Litteratur
* *[[Tangshu]]*, vol. 200, part 1.
* *[[Xin Tangshu]]*, vol. 225, part 1.
* *[[Zizhi Tongjian]]*, vols. 214, 216, 217, 218, 219, 220, 221, 222.
Åreskutan

**Åreskutan** er et fjell som ligger vest i Jämtland i Sverige. Det ligger i det populære slalåmområdet Åre. Fjellet strekker seg til 1&nbsp;420 moh. En skiheis går opp til 1&nbsp;270 moh. Ved endestasjonen på heisen ligger en liten restaurant kalt "Stormköket".

## Fotnoter
Sosial- og trygghetsdepartementet (Island)

**Sosial- og trygghetsdepartementet** (islandsk: *Félags- og tryggingamálaráðuneytið*) er et departement på Island. Departementet ble opprettet i 1987, og minister siden 2009 har vært Ásta Ragnheiður Jóhannesdóttir fra Samfylkingin.

## Se også
*Liste over Islands sosial- og trygghetsministre

## Eksterne lenker
*
Shi Chaoyi

**Shi Chaoyi** (kinesisk: 史朝義; pinyin: *Cháoyì*; æranavn: *Xiǎnshèng* (顯聖); død 763) var den siste keiseren av Yan-statens (styrte fra 761 til 763), som ble opprettet under An Lushan-opprøret mot det kinesiske Tang-dynastiet. Han var Shi Simings eldste sønn, og han styrta og drepte faren i et statskupp i 761 og tok over som keiser. Han klarte riktignok ikke å skaffe seg farens undersåtters troskap, og ble til slutt beseiret av Tang og uighur-khaganatets forente styrker. Han begikk selvmord i kamp.

## Referanser
Enontekis

**Enontekis** (finsk: *Enontekiö*; nordsamisk: *Eanodat*) er en kommune i landskapet Lappland i Finland. Den grenser til Storfjord, Kåfjord, Nordreisa og Kautokeino i Norge, i tillegg til Kittilä, Muonio og Enare i Finland, og til Kiruna i Sverige. Kommunesenteret er tettstedet Hetta, andre tettsteder i kommunen er Kaaresuvanto og Kilpisjärvi. Enontekis hadde .

En av Finlands største fosser, Pitsusköngäs, ligger i kommunen, det samme gjør landets høyeste punkt, på Háldi. Treriksrøysa mellom Norge, Sverige og Finland utgjør kommunens og Finlands vestligste punkt på fastlandet.

Enontekis var før 1809 en del av Sverige, men ble gitt til Finland ved freden i Fredrikshamn. Dette området skapte da den finske kilen mot Norge.  

Det er to ødemarksområder i kommunen, Käsivarsi ødemarksområde og Tarvantovaara ødemarksområde.

Europavei 8 mellom Tromsø og Åbo går gjennom kommunen. Kommunen har flyplass med sesongvise ruteflygninger til Helsingfors.

I Enontekis er finsk og nordsamisk offisielle språk. I 2009 var 9,7 % av befolkningen samisktalende, men rundt dobbelt så mange regner seg som samer.

## Referanser


## Eksterne lenker
*
Kittilä

**Kittilä** (nordsamisk: *Gihttel*, enaresamisk: Kittâl) er en kommune i landskapet Lappland i Finland. Kommunen er enspråklig finsk. Kittilä hadde .

Områdene Levi og Sirkka noen mil nord for tettstedet Kittilä er populære feriesteder for vintersport. Kommunen er en innenlandskommune som kun grenser til finske kommuner. Her ligger blant annet Kittilä lufthavn.

Nordøstover veiforbindelse til Inari, ca 190&nbsp;km hvorav ca. 35&nbsp;km grusvei. Veien går gjennom villmarksområder.  Veien passerer Pokka, som har europeisk kulderekord på minus 51,5 grader.

I Kittilä kommune ligger Europas største gullgruve, Agnico Kittilä. 
 
## Kjente personer fra Kittilä
* Kalervo Palsa, artist
* Arto Paasilinna, forfatter og journalist
* Reidar Särestöniemi, artist
* Einari Junttila, artist
* Reijo Raekallio, artist

## Referanser


## Eksterne lenker
*
Ungarn under Vinter-OL 1928

**Ungarn under Vinter-OL 1928**. Fjorten sportsutøvere, alle menn, fra Ungarn deltok i fire grener, ishockey, langrenn, skøyter og kombinert  under Vinter-OL 1928 i St. Moritz. Ungarn vant ikke noen medaljer.   
 
## Medaljer

## Utøvere

## Eksterne lenker
* Ungarn under OL 1928  hos sports-reference.com
Kittilä lufthavn

**Kittilä lufthavn** (IATA: **KTT**, ICAO: **EFKT**) er en flyplass som betjener deler av Lappland i Finland og Kittilä. I 2008 passerte lufthavnen 265 564 passasjerer, noe som tilsvarer en økning fra 2007 på 10,4 %, og gjør den til den nest største lufthavnen i Lappland etter Rovaniemi.

## Destinasjoner

## Se også
* Liste over største flyplasser i Norden

## Referanser


## Eksterne lenker
* 
* Finavia Flight Connections
Østerrike under Vinter-OL 1928

**Østerrike under Vinter-OL 1928**. Trettiåtte sportsutøvere, alle menn, fra Østerrike deltok i åtte sporter under Vinter-OL 1928 i St. Moritz. Østerrike kom på sjuendeplass med tre sølv- og en bronsemedalje. 

OL-troppen besto av tolv ishockeyspillere, seks langrennsløpere, fire skihoppere, en kunst- og en skøyteløper. 

## Medaljer

## Medaljevinnerne
Ríkisútvarpið

**Ríkisútvarpið** (**RÚV**) (norsk oversettelse: *rikskringkastingen*) er Islands statlige kringkastingsselskap. RÚV sender varierte programmer til hele Island gjennom to radiokanaler og én fjernsynskanal. Kringkasteren tilbyr programmer i alle sjangre, som nyheter, sport, kulturprogrammer, underholdningsprogrammer, barneprogrammer og nyheter på islandsk tegnspråk. RÚV finansieres av lisenspenger og reklameinntekter. Kringkastingssjef er Stefán Eiríksson.

## Fjernsyn
RÚV driver to tv-kanaler:
* **[[RÚV (tv-kanal)|RÚV]]** – (tidligere kalt **Sjónvarpið**, norsk: *Fjernsynet*) er hovedkanalen som ble etablert i 1966 og hadde sin første sending 30. september samme år. Kanalen sender hovedsakelig nyheter, sport, kulturprogrammer, barneprogrammer, amerikanske og britiske filmer og underholdningsprogrammer. De to mest kjente programmene som sendes, er humorprogrammet *Spaugstofan* og nyhetsprogrammet *Fréttir, íþróttir og veður* (*Nyheter, sport og vær*). Kanalsjef er Skarphéðinn Guðmundsson.
* **RÚV 2** – avlastningskanal for RÚV. Kanalen sender både nasjonalt og regionalt, men har ikke faste, daglige sendinger. Brukes ved store begivenheter innen idrett, nyheter og kultur både på Island og i utlandet.

## Radio
RÚV kringkaster to 24-timers radiokanaler: 
* '''Rás 1''' (*Kanal 1*) – sender klassisk musikk, og programmene dreier seg hovedsakentlig om nyheter, sport, vær, kunst, historie, islandsk språk og litteratur. Kanalen startet sine sendinger i 1930. 
* '''Rás 2''' (*Kanal 2*) – sender populærmusikk, og programmene dreier seg hovedsakentlig om nyheter, vær, ting som skjer og musikkprogrammer om rock og pop. Kanalen startet sine sendinger i 1983, og er den mest populære radiokanalen på Island. Kanalen publiserer også en ukentlig hitliste over de 20 mest spilte sangene den siste uken, kalt Vinsældarlisti Rásar 2 (*Kanal 2s toppliste*).

* **Rondó** – nisjekanal som sender klassisk musikk og jazz.

## Referanser


## Eksterne lenker
*
Stai

**Stai** er en bygd i Stor-Elvdal kommune i Innlandet. Bygda ligger mellom Koppang og Rena. Her er det bensinstasjon, jernbanestasjon og et gammel bygg som fra begynnelsen av var et sykehus, og i senere tid har det blitt brukt til asylmottak, kafé, tilholdssted og hotell. På Stai er det flotte bade- og fiskemuligheter langs Glomma. Pene lyse strender har oppstått etter flommer som har herjet dalen. Stai har ca. 300 – 500 innbyggere til sammen.

## Eksterne lenker
* 
*
Den ekstratropiske syklonen Klaus

**Den ekstratropiske syklonen Klaus** var en ekstratropisk syklon eller orkan som rammet store deler av det sentrale og sørlige Frankrike, nordlige Spania, Andorra og deler av Italia i januar 2009. Klaus var den mest ødeleggende siden orkanene Lothar og Martin i desember 1999. Den førte til store skader i Frankrike og Spania, særlige det nordlige Spania.

26 mennesker mistet livet. I tillegg ble den offentlige transporten rammet, og anslagsvis 1,7 millioner hjem i det sørvestlige Frankrike og titusener av hjem i Spania opplevde strømbrudd. Det ble også registrert omfattende skader på eiendom og skogsområder. Middelvindhastigheten ble målt til over 170 km/t (118 km/t og mer er orkan), med vindkast på opptil 216 km/t. Dette tilsvarer omtrent Nyttårsorkanen 1992.
Otto Kaiser

**Otto Kaiser** (født 8. mai 1901, død 7. juni 1977) var en østerriksk kunstløper som deltok under de olympiske vinterleker 1928 i St. Moritz.

Kaiser vant en olympisk sølvmedalje i kunstløp under 1928 i St. Moritz. Han kom på andreplass i parløp sammen med Lilly Scholz bak det franske paret Pierre Brunet og Andrée Joly

## OL-medaljer
* 1928  St. Moritz -  Sølv i kunstløp, parløp

## VM-medaljer
* 1929  Budapest -  **Gull** i kunstløp, parløp sammen med Lilly Scholz
* 1925  Wien -  Sølv i kunstløp, herrer
* 1926  Berlin -  Sølv i kunstløp, parløp sammen med Lilly Scholz
* 1927  Wien -  Sølv i kunstløp, parløp sammen med Lilly Scholz
* 1928  London -  Sølv i kunstløp, parløp sammen med Lilly Scholz
* 1925  Wien -  Bronse i kunstløp, parløp sammen med Lilly Scholz

## Referanser


## Eksterne lenker
*